Andecha Astur quier treslladar a la ciudadanía d’Uviéu’l so sintir de que’l poco más de mediu añu de gobiernu del tripartitu PP-Ciudadanos-Vox representa una involución importante con respeutu al modelu de xestión democrático y respetuoso cola nuesa identidá, cola diversidá, coles necesidaes sociales prioritaries y cola totalidá territorial del conceyu que defendemos.
#000002
Nos modos de gobiernu d’Alfredo Canteli y el so tripartitu pervese un regresu a los años escuros del municipalismu ramplón y mafiosu que representó Gabino de Lorenzo.
#000003
Nun estrema los presupuestos públicos de les cuentes privaes, cometiendo infraiciones cuntables al imputar gastos familiares comu propios de l’alcaldía.
Entainó a beneficiar con sovenciones al so propiu clú social: el Centru Asturianu.
Con mentires, convierte l’aición municipal nuna batalla escontra’l respetu a la diversidá, al retirar y repintar los bancos arcu iris de La Escandalera.
Ye capaz de gastar presupuestos públicos nuna amuesa d’españolismu ranciu, prevocación y prepotencia, comu llantar el so gran banderolu español énte la Xunta Xeneral d’Asturies.
Favorez los intereses de les clases privilexaes, desdexando l’atención a les necesidaes sociales más evidentes; poro, nun-y importa recortar un 25% les beques escolares, un 50% les inversiones n’emplegu, o tarazar les inversiones en barrios y fastera rural, al tiempu que xube los sueldos de los dirixentes municipales.
Amosando lo que ye, repón arguyosu plaques de cais con nomes facistes, por un mandatu xudicial, eso sí, que consiguió la Hermandá de Defensores d’Uviéu.
#000005
PSOE, Somos ya IU, demientres gobernaron los destinos d’Uviéu, enxamás s’atrevieron a desendolcar polítiques bramente socialistes, que treslladaren a les clases populares el convencimientu de que yeren ellos los auténticos defensores de los sos intereses de clas. Les polítiques acomplexámente socialdemócrates, cuandu non simplemente lliberales, que punxeron en marcha nun permitieron que la xente d’esquierdes vienen nellos un referente pal futuru la ciudá.
#000008
PSOE, Somos ya IU punxeron en marcha iniciatives mal preparaes, unes vegaes por prieses (casu nomes de cais), otres vegaes por calmes inxustificaes (casu bulevar de Santuyano). Esa falta de llabor profesional permitió que la drecha baltiare namái llegar dalgunes de les iniciatives entamaes.
#000009
El tripartitu que se pretendía d’esquierdes incumplió’l so programa elleutoral, priorizó polítiques de posturéu, esforcióse por colocar collacios nes cadarmes del poder, nun apostó por polítiques ñidiamente socialistes, prefirió siguir forxando un conceyu obediente a un modelu sociopolíticu y cultural españolista, continuó les vieyes polítiques llingüicides de minorización del asturianu...
#000011
Llimpieza na sablera Peña María
#000019
Propuestes escontra la precariedá pal futuro D'Asturies
#000023